Vi forsøger altid at gøre træningen så varieret og sjov som muligt. Derfor har vi også flere forskellige redskaber vi kan tage i brug til træningen. I bassinet benytter vi bl.a. elastikker, håndvægte, “slanger”, plader og balancemåtter. Desuden benytter vi vores egen krop, hvilket kan være en udfordring i sig selv, afhængig af hvilken øvelse der udføres samt øvelsens formål.